རྒྱ་ནག་གཞུང་གིས་ཐུགས་འཚབ་གནང་ཡུལ་གཞན་ཞིག་ནི་རྒྱ་ནག་ལ་བོད་ཀྱི་ཐོག་ཁྲིམས་མཐུན་གྱི་བདག་དབང་ཡོད་མེད་ཀྱི་སྐོར་དེ་ཡིན།ངས་འདས་ཟིན་པའི་གནས་ཚུལ་ལ་འགྱུར་བ་གཏོང་མི་ཐུབ་ཀྱང་།བོད་རྒྱ་གཉིས་མོས་ཀྱི་ཞི་འགྲིགས་བྱུང་ན་དེའི་ཐོག་ནས་ཁྲིམས་མཐུན་ཡོང་ཐབས་ཡོད་ལ།ངའི་ངོས་ནས་ཀྱང་བོད་མིའི་ནང་དེའི་ཐད་མོས་མཐུན་ཡོང་ཐབས་རང་གི་མཐོང་དང་ཆ་འཇོག་བེད་སྤྱོད་ཀྱིས་འབད་བརྩོན་བྱ་རྒྱུར་གྲ་སྒྲིག་ཡིན།དེ་འདྲ་སོང་ཙང་ང་ལ་སྦས་པའི་ལས་འཆར་གང་ཡང་མེད་ཅེས་བསྐྱར་བརྗོད་བྱ་རྒྱུ་མ་ཟད།འབྱུང་འགྱུར་བོད་དུ་ངས་ཆབ་སྲིད་དམ་གཞུང་འབྲེལ་གྱི་གོ་གནས་གང་ཡང་འཛིན་རྒྱུ་མིན་པའི་ཐག་གཅོད་ཟིན་པ་དེར་འགྱུར་བ་མེད།